אלגורנד

אלגורנד (באנגלית: Algorand; קוד: ALGO; סימול: Ⱥ) היא פלטפורמת בלוקצ'יין ציבורית מבוססת קוד פתוח הפועלת בשיטת מערכת הוכחת סיכון ולפי פרוטוקול הסכם ביזנטי כדי להשיג קונצנזוס בביצוע ואימות של עסקאות בין עמיתים, הרצת אפליקציות ויישומים מבוזרים ופריסת חוזים חכמים"Algorand", White Paper, Jing Chen, Silvio Micali, May 26, 2017; Archived From The Original On December 24, 2021."A Survey on Blockchain Consensus with a Performance Comparison of PoW, PoS and Pure PoS", Andrea Visconti, Cristian Lepore, Kaushal Arvindbhai Shah, Luca Zanolini, Michela Ceria, Udai Pratap Rao, October 14, 2020; Archived From The Original On December 24, 2021..

הרשת ממונעת על ידי המטבע המבוזר אלגו (ALGO) שהוא אמצעי התשלום המקובל באקוסיסטם שלה, ומסוגלת להגיע עד לעומס עבודה של כ־1,200 עסקאות בשנייה"Algorand — here’s why crypto lovers are so bullish on this ‘Ethereum Killer’", Business Insider India, December 14, 2021; Archived From The Original On December 24, 2021.. היא נוסדה ב־2017 על ידי סילביו מיקאלי ומתוחזקת כיום בידי קרן אלגורנד, ותאגיד עסקי בשם אלגורנד בע"מ, המבוסס בבוסטון, מסצ'וסטס"Bitcoin and blockchain consume an exorbitant amount of energy. These engineers are trying to change that", CNBC, Helen Zhao, February 23, 2018; Archived From The Original On December 24, 2021."MIT professor debuts high-speed blockchain payments platform Algorand", Venture Beat, Dean Takahashi, February 15, 2018; Archived From The Original On December 24, 2021..

חזון הפרויקט, לדברי צוות המפתחים, הוא לבנות עולם בו כולם יכולים ליצור מידע וערכים, ולהעבירם זה לזה בצורה בטוחה, שקופה ומבוזרת"About Us", Algorand; Archived From The Original On December 24, 2021.. במילים אחרות, ובשפה טכנית יותר, אלגורנד הוא בלוקצ'יין חדש הנועד להתגבר על המכשולים הקיימים ברשת הביטקוין ולייצר מערכת חלקה אשר אינה דורשת כוח חישוב רב.

 מקור השם 
ג'ייסון ווטרסבי, מפתח בכיר בצוות הפלטפורמה, הסביר כי השם אלגורנד הוא הלחם בסיסים של המילים "רנדומלי" ו"אלגוריתם" כפי שהן באות לידי ביטוי בפונקציה אקראית ניתנת לאימות, שהיא פונקציה פסאודו-אקראית אשר פותחה ב־1999 על ידי מיקאלי, מיכאל רבין וסליל ודהן, ומשמשת כאחד מעמודי היסוד הטכנולוגיים של הרשת"Algorand, Silvio Micali’s instant blockchain consensus over a crypto-empowered protocol", Codemotion, Leo Sorge, May 15, 2019; Archived From The Original On December 24, 2021..

 היסטוריה 
הרשת נוסדה ב־2017 על ידי סילביו מיקאלי, פרופסור במכון הטכנולוגי של מסצ'וסטס, ועלתה לאוויר ביוני 2019. בהצעת המטבע הראשונית שלה גרפה כ־60 מיליון דולר תוך פחות מארבע שעות לאחר שמכרה כ־5 מיליון מטבעות"Algorand Raises $60 Million in Token Sale", Coindesk, Daniel Kuhn, June 20, 2019; Archived From The Original On December 24, 2021..

צוות הפרויקט מורכב כאמור מקרן ותאגיד. קרן אלגורנד אחראית על פיתוח האקוסיסטם, מימון הפלטפורמה, מחקר קריפטוגרפי, וביזור הרשת על ידי שימוש בצמתים. תאגיד אלגורנד מפקח על פיתוח מנגנון הליבה של הפרוטוקול"Algorand (ALGO): A Blockchain Breakthrough in Speed and Efficiency", Gemini, Cryptopedia, October 21, 2021; Archived From The Original On December 24, 2021..

בורסת בינאנס הודיעה ב־21 ביוני 2019 על השקת מטבע האלגו בזירת המסחר שלה"Binance Will List Algorand (ALGO)", Binance Announcments, June 21, 2019; Archived From The Original On December 24, 2021.. כעבור חודש הכריזה על תוכנית האצה חדשה בה לקוחות המחזיקים במטבע, בין אם בחשבון העובר ושב ובין אם בחשבון צובר ריבית, יוכלו להשתתף בהגרלה בת 220 אלף מטבעות אשר יסופקו בשיטת אירדרופ"Binance Will Support Algorand (ALGO) Staking & Launch a 220,000 ALGO Initial Staking Reward Airdrop", Binance Announcments, July 27, 2019; Archived From The Original On December 24, 2021.. בחודש אוגוסט הודיעה החברה על השתתפותה בתוכנית חלוקה דו שנתית של 200 מיליון מטבעות בהובלת קרן אלגורנד"Binance Will Support An Additional 200 Million ALGO Staking Rewards Program", Binance Announcments, August 20, 2019; Archived From The Original On December 24, 2021."Algorand Foundation Launches 200 Million Algo Staking Reward Program", Algorand Foundation, August 6, 2019; Archived From The Original On December 24, 2021..

ערכו של המטבע זינק ב־30 אחוז לאחר שהבורסה האמריקאית קוינבייס הודיעה במפתיע ב־16 ביולי 2020 על השקתו בפלטפורמה האינטרנטית של אתרה, וכן באפליקציות הפרטיות והעסקיות שלה"Algorand (ALGO) is now available on Coinbase", The Coinbase Blog, Coinbase, July 16, 2020; Archived From The Original On July 28, 2020."Algorand (ALGO) Price Up 30% after Unexpected Listing on Coinbase", Coinspeaker, Christopher Hamman, July 17, 2020; Archived From The Original On December 24, 2021..

על רקע האימוץ הנרחב של טכנולוגיות בלוקצ'יין בידי ארגוני ספורט ב־2021, הודיעה ליגת מרוצי הרחפנים ב־14 בספטמבר אותה שנה על הקמת שותפות עם רשת אלגורנד בעסקה בשווי של 100 מיליון דולר. במסגרת השותפות תנפיק הליגה כרטיסים, מוצרי אספנות ואסימונים חסרי תחליף המוטמעים בבלוקצ'יין, וכמו כן תשיק על גביו פלטפורמת מרוצים דיגיטלית"Drone Racing League Partners With Blockchain Platform Algorand In $100 Million Deal", Forbes, Michael Lore, September 14, 2021; Archived From The Original On December 24, 2021..

עיריית מיאמי פרסמה ב־1 בדצמבר 2021 הודעה על כוונתה להשתמש ברשת אלגורנד כדי להשיק מערכת לניטור זיהום האוויר בעיר. שירותיה של חברה צרפתית בשם משמר הפלנטה (Planet Watch) נשכרו על מנת לפרוס רשת אינטרנט של הדברים בדמות חיישני איכות אוויר אשר יפוזרו ברחבי העיר ויעבירו מידע לבלוקצ'יין של אלגורנד. תושבים אשר יסכימו להתקין את החיישנים בביתם יתוגמלו במטבעות אלגו"The city is set to introduce a decentralized indoor and outdoor air-quality monitoring network built on the Algorand blockchain", GCN, Shourjya Mookerjee, December 1, 2021; Archived From The Original On December 24, 2021..

 אקוסיסטם 
 בלוקצ'יין אלגורנד 
הבלוקצ'יין של אלגורנד הוא פלטפורמה המשיגה קונצנזוס על ידי שימוש בגרסה משופרת של מערכת הוכחת סיכון. בפלטפורמות אחרות המשתמשות בשיטה זו, כגון קרדאנו, משתמשים מבצעים עסקאות ושולחים מטבעות אחד לשני באופן שוטף. על מנת לאמת את העסקאות הללו נבחרים אחדים מבין מחזיקי המטבע הרשמי של הפלטפורמה הקרויים מאמתים, שתפקידם לוודא האם העסקאות שבוצעו הן לגיטימיות, ולהוסיף אותן לבלוק חדש הנבנה מדי כמה שניות.

המאמתים מקבלים את סמכותם לאחר שהפקידו כמות מסוימת של מטבעות, ותמורת השתתפותם באחזקת הרשת וסיכון כספם, הם מתוגמלים בתשואת ריבית שגודלה נקבע על פי גודל הפקדתם. על בלוקצ'יין אלגורנד, לעומת זאת, כל המשתמשים ברשת עשויים להיבחר כמאמתים, ובהתאם לכך כולם גם נהנים מפרסי האימות. כל משתמש בעל חשבון המחזיק לפחות מטבע אלגו אחד יקבל אחוז מסוים מהמאגר.

הבלוקצ'יין משתמש בפרוטוקול הסכם ביזנטי מבוזר המגבה את שיטת העבודה המתוארת. כל עוד רוב המטבעות הנמצאים בסיכון אינם בבעלות משתמשים בעלי כוונות זדוניות, הרשת יכולה להמשיך להתקיים גם אם יש בין שורותיה מספר בודד של מזיקים, ולהשיג קונצנזוס מבלי להזדקק לסמכות מרכזית.

קונצנזוס על גבי הרשת מורכב משלושה שלבים המציעים, מאשרים ומוציאים לפועל בלוקים על גבי השרשרת. הצעדים הם הצעה, הצבעה ראשונית והצבעה סופית.

שלב ההצעה עובד על פי עקרונות מערכת הוכחת הסיכון, ובמהלכו נבחרת קבוצת משתמשים מתוך המערכת בצורה שהיא אקראית, אך שקולה לגודל הסיכון שעומד על הפרק, כדי להציע בלוק חדש. בחירת המשתמשים נעשית על ידי תהליך הנקרא חלוקה קריפטוגרפית, בו כל משתמש מזהה האם הוא נבחר על ידי הרצת פונקציה אקראית ניתנת לאימות. אם הפונקציה מסמנת כי הוא נבחר, היא משיבה הוכחה קריפטוגרפית המאמתת כי המשתמש אכן צורף לקבוצה. הסבירות שמשתמש מסוים ייבחר מושפעת מכמות המטבעות שברשותו"A Survey of Distributed Consensus Protocols for Blockchain Networks", Ning Zhang, Wenjing Lou, Yang Xiao, Y. Thomas Hou, January 29, 2020; Archived From The Original On December 24, 2021."Recent advances in consensus protocols for blockchain: a survey", Chen Wang, Gaoyang Liu, Meijum Li, Shaohua Wan, November 25, 2019..

במהלך השלב השני, כל משתמש שנבחר להשתתף בקבוצת המאמתים רשאי להציע בלוק חדש ולהפיץ אותו ברשת עבור עריכת ביקורת וניתוח מידי שאר המשתמשים. לצד הבלוק המוצע, על המשתמש להציג את ההוכחה הקריפטוגרפית המקורית שקבעה הפונקציה כדי לחשוף את אמיתות חברותו בקבוצה.

בהצבעה הסופית נעשה שימוש בפרוטוקול הסכם ביזנטי כדי להצביע על הבלוקים המוצעים. לצורך העניין נבחרת קבוצה חדשה של משתמשים על ידי חלוקה קריפטוגרפית זהה. כאשר המשתמשים החדשים מזהים כי הם נבחרו, הם מנתחים את הבלוקים שקיבלו ומבצעים אימות חוזר למשתמשים מהשלב הקודם, ומצביעים עבור הבלוק הבא שיצטרף לשרשרת. לאחר מכן התהליך מתחיל בשנית; שני בלוקים שונים אינם יכולים להגיע לקונצנזוס באותה רוטציה"Algorand: A secure and efficient distributed ledger", Theoretical Computer Science, Pages 155-183, ScienceDirect, Jing Chen, Silvio Micali, July 19, 2019; Archived From The Original On December 24, 2021..

חברות בשתי הקבוצות שנבחרות משתנה בכל רוטציה, אשר מתחילה מההתחלה בכל כריית בלוק חדש מדי 4.5 שניות בממוצע"Algorand Updates Protocol Enabling Block Creation Time of 4 Seconds", Cointelegraph, Ana Alexandre, November 23, 2019; Archived From The Original On December 24, 2021.. התנהלות זו מגנה על הרשת מפני התקפות זדוניות, מאחר שמשתמש בעל כוונה רעה לא יוכל לדעת מראש אילו משתמשים הולכים להיבחר בכל אחת משתי הקבוצות.

 מטבע אלגו 
מטבע הפלטפורמה נקרא אלגו (ALGO) ומשמש למסחר וביצוע עסקאות, גביית עמלות, ותגמול לכלל משתמשי הרשת. כמות המטבעות המקסימלית היא 10 מיליארד, מתוכם 3 מיליארד מיועדים להפצה במהלך חמש השנים הראשונות של הפרויקט, כולל אלו שנמכרו במהלך הצעת המטבע הראשונית; 2.5 מיליארד נוספים נשמרו ברזרבה עבור קרן אלגורנד ותאגיד אלגורנד; 4.25 מיליארד נועדו להפצה כתגמול עבור כלל המשתמשים המשתתפים בתחזוקת הרשת; 250 מיליון המטבעות האחרונים הוקצו למשתמשי קצה.

 קישורים חיצוניים 


 אקספלורר
 הארנק הרשמי
 הספר הלבן: תיאוריה
 הספר הלבן: האצה והסכמים ביזנטים למטבעות מבוזרים
 הספר הלבן: הסכם אלגורנד, הסכם ביזנטי מהיר בעל חוסן מחיצות
 הספר הלבן: הכספת, אתחול מהיר למטבע הפלטפורמה
 הספר הלבן: פיקסל, קונצנזוס בעל חתימות חכמות

 הערות שוליים 

קטגוריה:מטבעות מבוזרים